Atskirų valstybių žmonių populiacija
**Pasaulio gyventojai** (visų žmonių populiacija) – visų Žemėje gyvenančių žmonių tam tikru metu skaičius. 2022 m. lapkričio 15 d. pasaulio gyventojų skaičius perkopė 8 milijardus. Šis skaičius didėja, CŽV apskaičiavimais vidutiniškai 203 800 žmonių per parą.

Istorija
--------

Žemiau pateikiama įvairius duomenis apibendrinanti lentelė, parodanti, kaip pagal apskaičiavimus kito žmonių populiacija per žmonijos istoriją.

**Pasaulio ir regionų žmonių populiacija skirtingomis datomis, *tūkstančiais***| Metai | Pasaulis | Afrika | Azija | Europa | Centrinė ir pietų Amerika | JAV ir Kanada | Okeanija |
| --- | --- | --- | --- | --- | --- | --- | --- |
| 8000 pr. m. e. | 5 000 |  |  |  |  |  |  |
| 1000 pr. m. e. | 50 000 |  |  |  |  |  |  |
| 500 pr.kr | 100 000 |  |  |  |  |  |  |
| 1 | 300 000 |  |  |  |  |  |  |
| 1000 | 310 000 |  |  |  |  |  |  |  |
| 1750 | 791 000 | 106 000 | 502 000 | 163 000 | 16 000 | 2 000 | 2 000 |  |
| 1800 | 978 000 | 107 000 | 635 000 | 203 000 | 24 000 | 7 000 | 2 000 |  |
| 1850 | 1 262 000 | 111 000 | 809 000 | 276 000 | 38 000 | 26 000 | 2 000 |  |
| 1900 | 1 650 000 | 133 000 | 947 000 | 408 000 | 74 000 | 82 000 | 6 000 |  |
| 1950 | 2 518 629 | 221 214 | 1 398 488 | 547 403 | 167 097 | 171 616 | 12 812 |  |
| 1955 | 2 755 823 | 246 746 | 1 541 947 | 575 184 | 190 797 | 186 884 | 14 265 |  |
| 1960 | 3 021 475 | 277 398 | 1 701 336 | 604 401 | 218 300 | 204 152 | 15 888 |  |
| 1965 | 3 334 874 | 313 744 | 1 899 424 | 634 026 | 250 452 | 219 570 | 17 657 |  |
| 1970 | 3 692 492 | 357 283 | 2 143 118 | 655 855 | 284 856 | 231 937 | 19 443 |  |
| 1975 | 4 068 109 | 408 160 | 2 397 512 | 675 542 | 321 906 | 243 425 | 21 564 |  |
| 1980 | 4 434 682 | 469 618 | 2 632 335 | 692 431 | 361 401 | 256 068 | 22 828 |  |
| 1985 | 4 830 979 | 541 814 | 2 887 552 | 706 009 | 401 469 | 269 456 | 24 678 |  |
| 1990 | 5 263 593 | 622 443 | 3 167 807 | 721 582 | 441 525 | 283 549 | 26 687 |  |
| 1995 | 5 674 380 | 707 462 | 3 430 052 | 727 405 | 481 099 | 299 438 | 28 924 |  |
| 2000 | 6 070 581 | 795 671 | 3 679 737 | 727 986 | 520 229 | 315 915 | 31 043 |  |
| 2005 | 6 453 628 | 887 964 | 3 917 508 | 724 722 | 558 281 | 332 156 | 32 998\*\* |  |

\*\* *Šis skaičius yra ginčytinas*

Populiacijos augimo greitis
---------------------------

*Tai pat skaitykite: Sąrašas:Šalys pagal populiacijos augimo greitį*

Pasaulio ir atskirų regionų žmonių populiacijos augimas, su apytiksliu tendencijos įvertinimu
Regiono populiacijos augimo greitis yra santykinis dydis, parodantis žmonių populiacijos augimo tempą:

*Augimo greitis* = [(*gimimo atvejai* + *imigracija*) − (*mirtys* + *emigracija*)] / *populiacija*

Skirtinguose regionuose populiacijos augimo greitis skirtingas. Bendru mastu, pasaulio populiacijos padidėjimas XX a. buvo didžiausias per žmonijos istoriją.
JTO įvertinimu 2000 m. populiacijos augimo greitis buvo 1,14 % – apie 75 milijonus žmonių per metus. Remiantis CŽV 2005–2006 m. *Pasaulio faktų knygomis*, dabartinis žmonių populiacijos augimas yra vidutiniškai 203 800 per parą.

Pasauliniu mastu, augimo greitis mažėja, lyginant su 1963 m. pasiekta didžiausia per istoriją 2,19 % verte. Tačiau Vidurio Rytuose ir Afrikoje jis išlieka didelis. Kai kuriose šalyse populiacijos augimas yra neigiamas (t. y. populiacijos dydis mažėja), ypatingai Centrinėje ir Rytų Europoje (labiausiai dėl žemo vaisingumo) ir Pietų Afrikoje (dėl mirčių, susijusių su ŽIV). Prognozuojama, kad per dešimtmetį Japonijos ir Vakarų Europos šalyse populiacijos augimo rodikliai bus neigiami dėl ypač mažų vaisingumo rodiklių.

### Milijardų ribos ir padvigubėjimai

Lentelė žemiau rodo, kada, pagal apskaičiavimus, buvo pasiekta kiekvieno milijardo riba.

| Populiacijos dydis | 1 mlrd. | 2 mlrd. | 3 mlrd. | 4 mlrd. | 5 mlrd. | 6 mlrd. | 7 mlrd. | 8 mlrd. |
| --- | --- | --- | --- | --- | --- | --- | --- | --- |
| **Metai** | 1804 m. | 1930 m. | 1960 m. | 1974 m. | 1987 m. | 1998 m. | 2010 m. | 2022 m. |
| Laikotarpis metais iki kito mlrd | – | 126 | 30 | 14 | 11 | 12 | 12 | 15 |

Pasaulio gyventojų skaičiaus kitimas nuo 10 000 metų prieš Kristų iki 2000 metų po Kristaus
Skaičiai rodo, kad 1999 m. pasaulio žmonių populiacija buvo patrigubėjusi per 72 metus ir padvigubėjusi per 38. Toliau lentelėse pateikiami apskaičiavimai, imant skirtingus atskaitos taškus, rodo, per kokį laikotarpį populiacija padvigubėjo – kiekvienas sekantis periodas apytiksliai dvigubai trumpesnis nei ankstesnis:

|  |  |  |  |  |  |  |
| --- | --- | --- | --- | --- | --- | --- |
| **Populiacijos dydis** | **250 mln** | **500 mln** | **1 mlrd** | **2 mlrd** | **4 mlrd** | **8 mlrd** |
| **Metai** | **950** | **1600** | **1802** | **1928** | **1974** | **2022** |
| Laikotarpis metais iki kito padvigubėjimo | 650 | 202 | 126 | 46 | 54 | 48 |

|  |  |  |  |  |  |
| --- | --- | --- | --- | --- | --- |
| **Populiacijos dydis** | **375 mln** | **750 mln** | **1.5 mlrd** | **3 mlrd** | **6 mlrd** |
| **Metai** | **1420** | **1720** | **1875** | **1961** | **1999** |
| Laikotarpis metais iki kito padvigubėjimo | 300 | 155 | 86 | 38 |  |

Visų kada nors pasaulyje gyvenusių žmonių skaičius šiuo metu negali būti apskaičiuotas tiksliai, nes nėra sutarta nuo kurio žmogaus evoliucijos taško reikėtų skaičiuoti bei kitų priežasčių. Įvertinimai – apie 100 milijardų (varijuoja nuo 45 iki 125 milijardų). Pvz. 2002 m. paskaičiavimais, viso žmonių pasaulyje yra gimę apie 106 456 000 000, ir būtent 2002-aisiais pasaulio žmonių skaičius (6 215 000 000) sudarė apie 5,8 % visų kada nors gyvenusių žmonių.

Gyventojų pasiskirstymas
------------------------

Pasaulio žemėlapis pagal gyventojų tankį (pagal 2006 m. duomenis)
*Taip pat skaitykite: Gyventojų tankis, Sąrašas:Šalys pagal gyventojų tankį*

Bendras pasaulio gyventojų tankumas, skaičiuojant tik sausumos plotą yra 44,7 žm./km².Azijoje gyvena virš 60 % pasaulio gyventojų, beveik 3,8 milijardai žmonių. Vien Kinijoje ir Indijoje gyvena atitinkamai 20 % ir 16 % visų pasaulio gyventojų. Afrikos populiacija – 840 milijonai žmonių, 12 % pasaulio gyventojų. Europoje gyvena 710 milijonai žmonių (11 %). Šiaurės Amerikoje – 514 mln. (8 %), Pietų Amerikoje – 371 mln (5,3 %), Okeanijoje apie 60 mln. (9 %, nors pastarasis įvertinimas yra ginčijamas).

Jaunimo demografija
-------------------

Remiantis 2006 m. CŽV pasaulio faktų knyga, 27,2 % pasaulio žmonių yra iki 15 metų amžiaus.

Daugiausiai gimimų pasaulyje buvo paskutiniajame XX a. dešimtmetyje, ypač po 1995 m. nors gimstamumo rodikliai buvo mažesni nei septintajame dešimtmetyje. Beveik vien dėl 100 milijonų kasmet gimstančių kūdikių, dar vieno, šeštojo milijardo riba 1999 m. buvo pasiekta per kol kas greičiausią laikotarpį – 12 metų, metais anksčiau, nei prognozavo dauguma demografų.
Palyginimui, 15-64 metų amžiaus žmonės sudaro 65,2 %, virš 65 metų amžiaus – 7,6 % pasaulio populiacijos (CŽV, 2009 liepa).

Kiti statistiniai duomenys
--------------------------

**Vidutinis amžius:**

* *bendras:* 28,4 m.
* *vyrų:* 27,7 m.
* *moterų:* 29 m. (2009 m. apsk.)

**Metinis populiacijos prieaugis:** 1,167 % (2009 m. apsk.)

**Gimstamumas:** 19,95 gimimų/1000 gyv. per metus (2009 m. apsk.)

**Mirtingumas:** 8,2 mirčių/1000 gyv. per metus (2009 m. apsk.)

**Miestuose gyvenančių žmonių procentas:** 48,6 % (2005 m. apsk.)

**Miestuose gyvenančių žmonių procento metinis kitimas:** + 1,98 % (2005 m. apsk.)

**Lyčių pasiskirstymas**:

* *Gimimo metu:* 1,07 vyro vienai moteriai
* *Jaunesniems nei 15 metų:* 1,06 vyro vienai moteriai
* *15-64 metų:* 1,02 vyro vienai moteriai
* *65 metų ir vyresniems:* 0,78 vyro vienai moteriai
* *Visai populiacijai:* 1,01 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 40,85 mirusiųjų/1000 gimimų (2009 apsk.)

**Vidutinė gyvenimo trukmė:**

* *bendra:* 66,57 m.
* *vyrų:* 64,52 m.
* *moterų:* 68,76 m. (2009 apsk.)

**Pasiskirstymas pagal gimtąsias kalbas:**

* Kinų kalbos mandarinų dialektas – 13,22 %
* Ispanų – 4,88 %
* Anglų – 4,68 %
* Arabų – 3,12 %
* Hindi – 2,74 %
* Portugalų – 2,69 %
* Bengalų – 2,59 %
* Japonų – 1,85 %
* Bendrinė vokiečių – 1,44 %
* Prancūzų – 1,2 %
* Kitos kalbos – 61,59 % (2005 m. apsk.)

**Pasiskirstymas pagal religiją:**:

* Krikščionys – 33,32 %
	+ Romos katalikai – 16,99 %
	+ Protestantai – 5,78 %
	+ Stačiatikiai – 3,53 %
	+ anglikonai – 1,25 %
* Musulmonai – 21,01 %
* Hinduistai – 13,26 %
* Budistai – 5,84 %
* Sikhai – 0,35 %
* Judėjai – 0,23 %
* Bahajai – 0,12 %
* kitų religijų atstovai – 11,78 %
* nereligingi – 11,77 %
* ateistai – 2,32 % (2007 m. apsk.)

**15 m. ir vyresnių gyventojų raštingumas:**

* *bendras:* 82 %
* *vyrų:* 87 %
* *moterų:* 77 % (2005 m. apsk.)

**Pastaba:** Iš 785 milijonų neraštingų pasaulio žmonių, daugiau nei du trečdaliai gyvena aštuoniose valstybėse: Bangladeše, Kinijoje, Egipte, Etiopijoje, Indijoje, Indonezijoje, Nigerijoje ir Pakistane. Du trečdaliai neraštingų pasaulio žmonių yra moterys. Ypač žemas raštingumas yra arabų valstybėse, pietų ir vakarų Azijoje bei subsacharinėje Afrikoje. Šiose teritorijose maždaug trečdalis vyrų ir pusė moterų yra neraštingi. (2005 m. duomenys)

Šaltiniai
---------

1. ↑  David Adam. United Nations model predicts a slower rate of population growth than was previously estimated. Scientificamerican.com (tikrinta 2022-11-16).
2. ↑  Current World Population. Worldometers.info (tikrinta 2022-11-16).
3. ↑  (angliškai) CŽV pasaulio faktų knyga: statistiniai duomenys apie pasaulį Archyvuota kopija 2010-01-05 iš Wayback Machine projekto.

Taip pat skaitykite
-------------------

* Gyventojų perteklius
* Valstybių sąrašai

Nuorodos
--------

* Valstybių populiacijų statistinės lentelės.
* 2009 metų žmonių gimimų ir mirimų skaičius turtingose ir besivystančiose šalyse.[neveikianti nuoroda]